
ATKLĀTA KONKURSA
“Dienas aprūpes centra izbūve, esošo ēku nojaukšana Ainažu ielā 34B, Saulkrastos”,
Identifikācijas Nr.  SNP 2026/30
NOLIKUMA GROZĪJUMI.

1. [bookmark: _Hlk237333086]Izteikt Būvdarbu apjoma sarakstu jaunā redakcijā, datne: SNP_2026_30_BA_precizets.xls pieejama interneta vietnē - https://failiem.lv/u/jw42493eb2

2. Izteikt Nolikuma 6.1.6.apakšpunktu šādā redakcijā:
	Prasības atbildīgajam būvdarbu vadītājam
6.1.6. Pretendentam līguma izpildē jānodrošina  atbildīgais būvdarbu vadītājs, kuram ir:
1)  spēkā esošs būvprakses sertifikāts ēku būvdarbu vadīšanā;
2)  iepriekšējo 5 (piecu) gadu laikā (2021., 2022., 2023., 2024., 2025. gadā un 2026.gada periodā līdz piedāvājuma iesniegšanas brīdim)  vai īsākā periodā, ņemot vērā Pretendenta speciālista darbības laiku ir pieredze vismaz 2 (divu) publisku ēku* jaunbūve vai pārbūves** būvdarbu vadīšanā un katra līguma jaunbūves vai pārbūves darbu summa katrā līgumā nav mazāka par EUR 1 000 000 bez PVN. 
*Par publisku ēku tiek uzskatīta ēka, kurā vairāk nekā 50 % ēkas kopējās platības ir publiskas telpas vai telpas publiskas funkcijas nodrošināšanai.
**Būvdarbi ir pilnībā pabeigti (būve nodota ekspluatācijā ar aktu vai saņemta atzīme paskaidrojumu rakstā par būvdarbu pabeigšanu. 
	Pretendents iesniedz/Komisija pārbauda: 
1) Atbildīgā būvdarbu vadītāja pieredzes apraksts, kas apliecina būvdarbu vadīšanas pieredzi  atbilstošajā objektā (Nolikuma 5.pielikums);
2) Dokumentus, kas apliecina, ka objekta pabeigšanu un nodošanu ekspluatācijā, un speciālista pieredzi atbildīgā būvdarbu vadītāja amatā attiecīgajā objektā (piemēram, akta par objekta pieņemšanu ekspluatācijā kopiju vai paskaidrojuma raksta kopiju vai Pasūtītāja atsauksmes kopiju vai attiecīgā objekta Būvdarbu žurnāla (vai no BIS sistēmas) attiecīgās lapas kopiju vai minētā objekta segto darbu akta kopiju, kurā piedalījies atbildīgais būvdarbu vadītājs), lai Komisija gūtu pārliecību, ka speciālistam ir pieredze kā atbildīgajam būvdarbu vadītājam;
3) Iepirkuma komisija pārbauda sertificētā speciālista profesionālo kvalifikāciju Būvniecības informācijas sistēmā https://bis.gov.lv/bisp/lv/specialist_certificates; 
4) ārvalstu speciālistu gadījumā būvprojekta pabeigšana jāapliecina atbilstoši attiecīgās ārvalsts normatīvo aktu nosacījumiem.
Tiks pieņemti alternatīvi dokumenti ārvalstu speciālistiem, proti, ja Pretendents piedāvā ārvalstu speciālistu, jāiesniedz ārvalstu speciālista kvalifikāciju faktu apliecinoši dokumenti, ja attiecīgā valsts, kurā reģistrēts speciālists, normatīvie akti tādu paredz vai, piemēram, norādot publiski pieejamu reģistru, kur Pasūtītājs varētu pārliecināties par minētā punkta prasībām, ja attiecīgie valsts normatīvie akti paredz šādu ziņu publisku reģistru. Ārvalstu pretendenta personāla kvalifikācijai jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai. Ārvalstu speciālistiem (atbilstoši likuma „Par reglamentētajām profesijām un profesionālās kvalifikācijas atzīšanu” 42.panta pirmās un otrās daļas regulējumam), kas piesakās iepirkumos, lai nodrošinātu īslaicīgu pakalpojumu sniegšanu, uz piedāvājumu iesniegšanas brīdi var prasīt tikai kvalifikāciju apliecinošus dokumentus (proti, profesionālās kvalifikācijas apliecinošus dokumentus atbilstoši attiecīgā speciālista valsts izvirzītajām prasībām), nevis pašu kvalifikācijas atzīšanu, jo atzīšanas process šādiem speciālistiem nav jāiziet.



3. Izteikt Nolikuma 5.pielikuma 1.tabulu šādā redakcijā::
	1. Uzvārds:
	

	2. Vārds:
	

	3. Sertifikāta Nr.:
	



4. Izteikt Nolikuma 9.3.punktu šādā redakcijā:
“9.3. Ja vairākiem Pretendentiem iesniegto piedāvājumu novērtējums (piedāvājuma cena bez PVN) ir vienāds, Pasūtītājs veic izlozi starp šiem Pretendentiem, uzaicinot tos piedalīties klātienē.”

5. Izteikt Nolikuma 8.pielikuma “Līguma projekts” 11.1.punktu šādā redakcijā:
“11.1. Būvdarbu garantijas laikā atklāto defektu un trūkumu novēršanas nodrošināšanai tiek noteikts Būvdarbu garantijas nodrošinājums 5% (piecu procentu) apmērā no Būvuzņēmēja realizēto būvdarbu vērtības (bez PVN), kas Būvuzņēmējam ir jānoformē bankas izdotas būvdarbu garantijas laika garantijas formā vai apdrošināšanas sabiedrības izsniegtas pirmā pieprasījuma garantijas formā atbilstoši Konkursa nolikuma nosacījumiem, kurā garantijas devējs norādījis, ka maksās Pasūtītājam garantijas summu (pēc pirmā Pasūtītāja pieprasījuma). Būvdarbu garantijas nodrošinājums, kuras sākotnējais termiņš ir ne mazāks kā 24 (divdesmit četri) kalendārie mēneši, jāiesniedz Pasūtītājam 10 (desmit) kalendāro dienu laikā pēc akta par būves nodošanu ekspluatācijā apstiprināšanas dienas. Ja Būvuzņēmējs vēlēsies ieturējumus no maksājumiem pēc Līguma izpildes novirzīt garantijas nodrošinājuma segšanai, tad jebkurā gadījumā kopējam garantijas laika nodrošinājumam jāsastāda 5% (pieci procenti) no Būvuzņēmēja realizēto būvdarbu vērtības (bez PVN) pirmos 24 mēnešus. Ja Būvuzņēmējs neiesniedz iepriekš minēto nodrošinājumu noteiktajā termiņā, Pasūtītājam ir tiesības vienpusēji aprēķināt Būvuzņēmējam līgumsodu EUR 50,00 (piecdesmit euro) par katru nokavēto kalendāro dienu.”

6. Precizēt Nolikuma 6.sadaļas numerāciju

7. Precizēt Nolikuma 8.pielikuma “Līguma projekts” 12.sadaļas numerāciju.

8. Izteikt Nolikuma 9.2.apakšpunktu šādā redakcijā:
“9.2. Ja tikai viens pretendents iesniegs piedāvājumu, komisija rīkojas Publisko iepirkumu likuma 41.panta 12.daļā noteiktajā kārtībā – Iepirkums tiek pārtraukts.”

